হেনরি নরিস রাসেল

হেনরি নরিস রাসেল (অক্টোবর ২৫, ১৮৭৭ - ফেব্রুয়ারি ১৮, ১৯৫৭) একজন মার্কিন জ্যোতির্বিজ্ঞানী। তিনি এইনার হের্টস্‌স্প্রুং-এর সাথে যৌথভাবে ১৯১০ সালে হের্টস্‌স্প্রুং-রাসেল চিত্র উদ্ভাবন করেন এবং এর উন্নয়ন ঘটান।

 জীবন ও কর্ম 
রাসেল ১৯২৩ সালে ফ্রেডেরিক সন্ডার্‌সের সাথে যৌথভাবে আরএস যুগলায়ন পদ্ধতির উন্নয়ন ঘটান যা বর্তমানে এলএস যুগলায়ন নামে পরিচিত।

১৯২৭ সালে তিনি রেইমন্ড স্মিথ ডুগান এবং জন কুইন্সি স্টুয়ার্টের সাথে মিলে একটি প্রভাবশালী জ্যোতির্বিজ্ঞান গ্রন্থ রচনা করেন যা পাঠ্যবই হিসেবে প্রকাশিত হয়। বইটির নাম Astronomy: A Revision of Young’s Manual of Astronomy (গিন অ্যান্ড কোঃ, বোস্টন, ১৯২৬-১৯২৭, ১৯৩৮, ১৯৪৫)। প্রায় দুই দশক জুড়ে এটি আদর্শ জোতির্বিজ্ঞান পাঠ্যবই হিসেবে পঠিত হয়। বইটি দুই খণ্ডে লিখিত। প্রথম খণ্ডে ছিল "সৌর জগৎ" এবং দ্বিতীয় খণ্ডে ছিল "জ্যোতিঃপদার্থবিজ্ঞান ও নাক্ষত্রিক জ্যোতির্বিজ্ঞান"। এই বই প্রথম একটি ধারণা জনপ্রিয় করে তুলেছিল- তারার ভর এবং রাসায়নিক গঠন বিশ্লেষণ করে তার ধর্ম (ব্যাসার্ধ্য, পৃষ্ঠ তাপমাত্রা, দীপন ক্ষমতা ইত্যাদি) নির্ণয় করা সম্ভব। এই তত্ত্বটি ভোগ্‌ট-রাসেল উপপাদ্য নামে সুপরিচিত। বয়সের সাথে তারার রাসায়নিত গঠন পরিবর্তিত হয় বলেই তারার বিবর্তন ঘটে বলে তিনি ব্যাখ্যা করেছিলেন।

 পুরস্কার ও সম্মাননা 
 পুরস্কারসমূহ 
 রয়েল অ্যাস্ট্রোনমিক্যাল সোসাইটির স্বর্ণ পদক - ১৯২১
 হেনরি ড্র্যাপার পদক - ১৯২২
 ব্রুস পদক - ১৯২৫
 বেন ফ্রাংকলিন পদক, ফ্রাংকলিন ইনস্টিটিউট - ১৯৩৪

 তার নামে নামাঙ্কিত 
 হেনরি নরিস রাসেল লেকচারশিপ - অ্যামেরিকান অ্যাস্ট্রোনমিক্যাল সোসাইটি
 রাসেল জ্বালামুখ - চাঁদের আগ্নেয় জ্বালামুখ।
 মঙ্গল গ্রহের একটি জ্বালামুখ
 ১৭৬২ রাসেল নামক গ্রহাণু।
 হের্টস্‌স্প্রুং-রাসেল চিত্র

 বহিঃসংযোগ 
 জীবনী 


 মুদ্রিত শোকসংবাদ 
 MNRAS 118 (1958) 311
 Obs 77 (1957) 67
 PASP 69 (1957) 223

বিষয়শ্রেণী:১৮৭৭-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:ব্রুস পদক বিজয়ী
বিষয়শ্রেণী:মার্কিন জ্যোতিঃপদার্থবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য